ΚΑΝΟΝΙΣΜΟΣ (ΕΟΚ) αριθ. 1713/93 ΤΗΣ ΕΠΙΤΡΟΠΗΣ της 30ής Ιουνίου 1993 περί ειδικών λεπτομερειών εφαρμογής του γεωργικού συντελεστή μετατροπής στον τομέα της ζάχαρης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 1548/93 (2), και ιδίως το άρθρο 6 παράγραφος 5, το άρθρο 8 παράγραφος 5, το άρθρο 28 παράγραφος 8, και το άρθρο 28α παράγραφος 5,

τον κανονισμό (ΕΟΚ) αριθ. 3763/91 του Συμβουλίου της 16ης Δεκεμβρίου 1991 για ειδικά μέτρα που αφορούν ορισμένα γεωργικά προϊόντα στα υπερπόντια γαλλικά διαμερίσματα (3), και ιδίως το άρθρο 19,

τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα υπέρ των Αζορών και της Μαδέρας όσον αφορά ορισμένα γεωργικά προϊόντα (4), όπως τροποποιήθηκε τελευταία από 3714/92 της Επιτροπής (5), και ιδίως το άρθρο 10 και το άρθρο 25 παράγραφος 3,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (6), όπως τροποποιήθηκε τελευταία από τον κανονισμό (ΕΟΚ) αριθ. 3714/92 (7), και ιδίως το άρθρο 3 παράγραφος 4,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992, σχετικά με τη λογιστική μονάδα και τις ισοτιμίες μετατροπής, που πρέπει να εφαρμόζονται στα πλαίσια της κοινής γεωργικής πολιτικής (8), και ιδίως το άρθρο 3 παράγραφος 3 και το άρθρο 6 παράγραφος 2 και το άρθρο 12,

Εκτιμώντας:

ότι στον κανονισμό (ΕΟΚ) αριθ. 1068/93 της Επιτροπής της 30ής Απριλίου 1993 για τις λεπτομέρειες καθορισμού και εφαρμογής των ισοτιμιών που χρησιμοποιούνται στο γεωργικό τομέα (9) προβλέπονται, ιδίως, διατάξεις σχετικές με την έννοια του γενεσιουργού αιτίου 7 ότι στον κανονισμό (ΕΟΚ) αριθ. 3813/92 προβλέπεται ότι, σε περίπτωση κατά την οποία το γενεσιουργό αίτιο που αυτός ορίζει πρέπει να διευκρινίζεται ή δεν μπορεί να λαμβάνεται υπόψη για ειδικούς λόγους συνδεόμενους με την οργάνωση αγοράς, καθορίζεται ειδικό γενεσιουργό αίτιο με βάση ειδικά κριτήρια 7

ότι στον κανονισμό (ΕΟΚ) αριθ. 3016/78 της Επιτροπής της 20ής Δεκεμβρίου 1978 περί καθορισμού ορισμένων λεπτομερειών τιμών συναλλάγματος στους τομείς της ζάχαρης και της ισογλυκόζης (10), καθορίζονται όλα τα γενεσιουργά αίτια που πρέπει να λαμβάνονται υπόψη για τους αντιπροσωπευτικούς συντελεστές που πρέπει να εφαρμόζονται επί των ποσών τα οποία καθορίζονται στο πλαίσιο της κοινής οργάνωσης αγοράς στο τομέα της ζάχαρης 7 ότι στα εν λόγω γενεσιουργά αίτια ανταποκρίνονται όλα σχεδόν ταυτοχρόνως στα κριτήρια που έχουν τεθεί βάσει του άρθρου 6 παράγραφος 2 του κανονισμού (ΕΟΚ) αριθ. 3813/92 και στα ιδιαίτερα χαρακτηριστικά της εν λόγω οργάνωσης αγοράς 7 ότι είναι λοιπόν σκόπιμο να διατηρηθούν τα περισσότερα αυτών και, προς τούτο, να προβλεφθούν παρεκκλίσεις, από τα αντίστοιχα άρθρα του κανονισμού (ΕΟΚ) αριθ. 1068/93 7 ότι πρέπει, με την ευκαιρία αυτή, να επανενεργοποιηθούν οι διατάξεις οι σχετικές με τα γενεσιουργά αίτια οι οποίες έχουν ήδη θεσπιστεί βάσει των κανονισμών (ΕΟΚ) αριθ. 1487/92 (11), (ΕΟΚ) αριθ. 1488/92 (12) της Επιτροπής, του κανονισμού (ΕΟΚ) αριθ. 2177/92 (13), όπως τροποποιήθηκε από τον κανονισμό (ΕΟΚ) αριθ. 821/93 (14), και του κανονισμού (ΕΟΚ) αριθ. 3491/92 της Επιτροπής (15) 7 ότι όσον αφορά τις επιδοτήσεις μετουσίωσης και τις επιστροφές κατά την παραγωγή, ενδείκνυται να επανεξετασθούν με την ευκαιρία αυτή τα αντίστοιχα γενεσιουργά αίτια και να καθορίζεται με ενιαίο τρόπο το γενεσιουργό αίτιο που αφορά τις επιστροφές προκειμένου να συνεκτιμώνται οι πολλαπλές χρήσεις της ζάχαρης 7

ότι οι γεωργικοί συντελεστές μετατροπής πρόκειται να ποικίλουν περισσότερο από ό,τι κατά το παρελθόν εξαιτίας κυρίως των νέων γεωργονομισματικών κανόνων που θεσπίζονται 7 ότι, συνεπώς, και λόγω του συστήματος αυτοχρηματοδότησης του τομέα της ζάχαρης, πρέπει, για να προστατευθούν κυρίως οι παραγωγοί σακχαροτεύτλων, να καθοριστεί, εφεξής, γενεσιουργό αίτιο κοινό για ολόκληρη την Κοινότητα όσον αφορά τις ελάχιστες τιμές των σακχαροτεύτλων 7 ότι, προς τόυτο, και λόγω αφενός, της στενής σχέσης που υπάρχει μεταξύ των τιμών αυτών και των τιμών της ζάχαρης στο πλαίσιο του συστήματος αυτοχρηματοδότησης του τομέα της ζάχαρης το οποίο προβλέπεται βάσει των άρθρων 28 και 29 του κανονισμού (ΕΟΚ) αριθ. 1785/81 και, αφετέρου, του γεγονότος ότι το σύνολο των εν λόγω τιμών αφορά ενέργειες η πραγματοποίηση των οποίων εκτείνεται καθόλη τη διάρκεια της περιόδου εμπορίας, πρέπει, για λόγους συνέπειας και δυνάμει του άρθρου 3 παράγραφος 3 του κανονισμού (ΕΟΚ) αριθ. 3813/92, να ορισθεί ειδικός γεωργικός συντελεστής μετατροπής απτόμενος της σχετικής οικονομικής πραγματικότητας, ανάλογος προς εκείνον ο οποίος είχε ορισθεί κατά το παρελθόν και αφορούσε τη συνεισφορά κατά την παραγωγή την καταβαλλόμενη από τους παραγωγούς ζάχαρης 7 ότι ανάλογες ειδικές ρυθμίσεις εφαρμόζονται επίσης για το ποσό των εξόδων αποθεματοποίησης που αποδίδεται 7

ότι, λόγω των επανειλημμένων τροποποιήσεων του κανονισμού (ΕΟΚ) αριθ. 3016/78 και της εξέλιξης των σχετικών κανονιστικών ρυθμίσεων, πρέπει να συγκεντρωθούν όλες αυτές οι τροποποιήσεις σε ενιαίο κείμενο και να εκδοθεί νέος κανονισμός προς αντικατάστασή του 7 ότι ενδείκνυται να προβλεφθεί ότι ο νέος αυτός κανονισμός αρχίζει να ισχύει κατά την έναρξη της περιόδου εμπορίας 1993/94 συνοδευόμενος από ειδικά μεταβατικά μέτρα 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι ελάχιστες τιμές τεύτλων που αναφέρονται στο άρθρο 5 του κανονισμού (ΕΟΚ) αριθ. 1785/81, καθώς και η συνεισφορά στην παραγωγή και η συμπληρωματική συνεισφορά που αναφέρονται αντιστοίχως στα άρθρα 28 και 28α του εν λόγω κανονισμού, μετατρέπονται σε εθνικό νόμισμα βάσει ειδικού γεωργικού συντελεστή μετατροπής, ο οποίος υπολογίζεται pro rata temporis ως ο μέσος όρος των γεωργικών συντελεστών μετατροπής που ισχύουν κατά τη σχετική περίοδο εμπορίας.

2. Το επιστρεφόμενο ποσό των δαπανών αποθεματοποίησης που αναφέρεται στο άρθρο 8 του κανονισμού (ΕΟΚ) αριθ. 1785/81, μετατρέπεται σε εθνικό νόμισμα βάσει ειδικού γεωργικού συντελεστή μετατροπής, ο οποίος υπολογίζεται pro rata temporis ως ο μέσος όρος των γεωργικών συντελεστών μετατροπής που ισχύουν κατά το μήνα της αποθεματοποίησης.

3. Ο γεωργικός συντελεστής μετατροπής που αναφέρεται στην παράγραφο 1 καθορίζεται από την Επιτροπή κατά τη διάρκεια του μήνα που έπεται της λήξεως της σχετικής περιόδου εμπορίας. Η Επιτροπή καθορίζει κάθε μήνα για τον προηγούμενο μήνα το γεωργικό συντελεστή μετατροπής που αναφέρεται στην παράγραφο 2.

Άρθρο 2

Κατά παρέκκλιση, ανάλογα με την περίπτωση, από τα άρθρα 9, 10, 11 και 12 του κανονισμού (ΕΟΚ) αριθ. 1068/93, και με την επιφύλαξη των δυνατοτήτων και των όρων προκαθορισμού των προβλεπόμενων στα άρθρα 13 έως 17 του εν λόγω κανονισμού, τα γενεσιουργά αίτια για την εφαρμογή των τιμών μετατροπής στο πλαίσιο της κοινής οργάνωσης αγοράς στον τομέα της ζάχαρης καθορίζονται σύμφωνα με το παράρτημα.

Άρθρο 3

1. Ο κανονισμός (ΕΟΚ) αριθ. 3016/78 καταργείται. Ωστόσο, εξακολουθεί να εφαρμόζεται για τις τρέχουσες ενέργειες και διαδικασίες.

2. Το άρθρο 6 του κανονισμού (ΕΟΚ) αριθ. 1487/92, το άρθρο 7 του κανονισμού (ΕΟΚ) αριθ. 1488/92, το άρθρο 8 του κανονισμού (ΕΟΚ) αριθ. 2177/92 και το άρθρο 6 του κανονισμού (ΕΟΚ) αριθ. 3491/92 διαγράφονται.

Άρθρο 4

Ο παρών κανονισμός αρχίζει να ισχύει την 1η Ιουλίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1993.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 177 της 1. 7. 1981, σ. 4.

(2) ΕΕ αριθ. L 154 της 25. 6. 1993, σ. 10.

(3) ΕΕ αριθ. L 356 της 24. 12. 1991, σ. 1.

(4) ΕΕ αριθ. L 173 της 27. 6. 1992, σ. 1.

(5) ΕΕ αριθ. L 378 της 23. 12. 1992, σ. 23.

(6) ΕΕ αριθ. L 173 της 27. 6. 1992, σ. 13.

(7) ΕΕ αριθ. L 387 της 31. 12. 1992, σ. 1.

(8) ΕΕ αριθ. L 108 της 1. 5. 1993, σ. 106.

(9) ΕΕ αριθ. L 359 της 22. 12. 1978, σ. 11.

(10) ΕΕ αριθ. L 387 της 31. 12. 1992, σ. 27.

(11) ΕΕ αριθ. L 156 της 10. 6. 1992, σ. 7.

(12) ΕΕ αριθ. L 156 της 10. 6. 1992, σ. 10.

(13) ΕΕ αριθ. L 217 της 31. 7. 1992, σ. 71.

(14) ΕΕ αριθ. L 85 της 6. 4. 1993, σ. 16.

(15) ΕΕ αριθ. L 353 της 3. 12. 1992, σ. 21.

ΠΑΡΑΡΤΗΜΑ

>ΘΕΣΗ ΠΗΝΑΚΑ>